**19.07.2023**

**Informare de presă**

**La nivelul județului Cluj, 3.585 absolvenţi ai claselor a VIII-a au fost admiși în învăţământul liceal de stat, în anul școlar 2023 – 2024, ca urmare a primei etape de repartizare computerizată, finalizată azi, 19 iulie 2023**

În conformitate cu Ordinul Ministerului Educației, nr.5.243/31.08.2022, privind aprobarea Metodologiei de desfășurare, a calendarului de admitere în clasa a IX-a nivel liceal, pentru anul școlar 2023-2024 și cu Ordinul Ministerului Educației, nr.5.439/26.09.2022, privind aprobarea Metodologiei de desfășurare, a calendarului de admitere în clasa a IX-a învățământ profesional de stat și învățământ dual de stat, pentru anul școlar 2023-2024, **în prima etapă a repartizării computerizate în învăţământul liceal de stat, la nivelul județului Cluj, au fost repartizați 3.585 elevi, din totalul celor 3.622 de elevi cu opțiuni completate.**

Potrivit planului de școlarizare aprobat pentru anul școlar 2023-2024, pentru admiterea în învățământul liceal, au fost alocate 176 de clase, distribuite astfel: 94 de clase la filiera teoretică, 57 de clase la filiera tehnologică și 25 de clase la filiera vocațională.

**Repartizarea computerizată a absolvenților claselor a VIII-a, în învățământul liceal de stat, s-a desfășurat, azi, 19 iulie 2023, în ordinea descrescătoare a mediilor de admitere, cu respectarea ordinii opțiunilor elevilor, așa cum acestea au fost consemnate și validate în fișa individuală a fiecărui elev.**

**Pe filiere educaționale, 2335 candidați au fost repartizați la filiera teoretică, iar 1250 candidați la filiera tehnologică.**

**La nivelul județului Cluj, distribuția candidaților repartizați pe tranșe de medii, în cadrul Admiterii 2023, se prezintă astfel:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Admitere 2023** | **<5** | **5-6** | **6-7** | **7-8** | **8-9** | **9-10** | **10** | **TOTAL** |
| **Număr candidați** | **93** | **251** | **467** | **688** | **1025** | **1036** | **25** | **3585** |

**În total, în prima etapă de repartizare computerizată (iulie 2023) au fost completate 67.190 de opțiuni, rezultând o medie de 18,55 opţiuni/elev.**

**La nivelul județului Cluj, 26 elevi au obținut media de admitere 10 ( zece). Aceștia au optat pentru următoarele unități de învățământ preuniversitar: Liceul Teoretic ”Nicolae Bălcescu” Cluj-Napoca (4 elevi), Colegiul Național ”Emil Racoviță” Cluj-Napoca (8 elevi), Liceul Teoretic ”Avram Iancu” Cluj-Napoca (9 elevi) și câte un elev pentru: Colegiul Național "Andrei Mureșanu" Dej, Colegiul Național "George Coșbuc" Cluj-Napoca, Colegiul Național "Gheorghe Șincai" Cluj-Napoca, Colegiul Național "Mihai Viteazul" Turda.**

**Menționăm faptul că un număr de 113 elevi din alte județe au optat să urmeze cursurile liceale în unități de învățământ preuniversitar de stat, din județul Cluj.**

**De asemenea, precizăm faptul că au fost admiși în etape anterioare repartizării computerizate desfășurate astăzi, 19 iulie 2023:**

**- 631** e**levi la specializări în cadrul filierei vocaţionale;**

- **12 elevi în învăţământul militar;**

**- 69 elevi pe locurile speciale, rezervate candidaţilor cu CES;**

**- 57 elevi pe locurile speciale, rezervate candidaţilor de etnie rromă;**

**37 elevi nu au putut fi admiși în prima etapă**, **întrucât nu au completat suficiente opţiuni.**

Aceștia **vor intra în a doua etapă de repartizare,** în perioada 7-9 august 2023, alături de candidații care au fost repartizați computerizat în prima etapă de admitere, dar nu și-au depus dosarele de înscriere în termen (20-25 iulie 2023), precum și de candidații care nu au participat în prima etapă de admitere.

În acest moment, la nivelul județului Cluj, în a doua etapă de repartizare, din cadrul Admiterii 2023, sunt disponibile 282 locuri, din care 104 locuri în învățământul privat.

**Elevii reveniți în țară, repatriați, refugiați se pot înscrie în clasa a IX-a, independent de termenele din calendarele metodologiei de admitere în învățământul liceal de stat, profesioal, dual. Aceștia vor urma procedura specifică echivalării studiilor.**

Potrivit prevederilor Ordinului Ministerului Educației, nr.3684/15.02.2023, Comisia județeană de admitere, de la nivelul județului Cluj, soluționează cererile absolvenților claselor a VIII-a care, în perioada studiilor gimnaziale, au obținut premii la olimpiadele naționale și internaționale, precum și solicitările elevilor ucraineni care doresc continuarea studiilor liceale în județul Cluj\_ <https://www.isjcj.ro/descarca/12631>, <https://www.isjcj.ro/descarca/12628>.

Toate informațiile și detaliile cu privire la admiterea în învățământul liceal de stat, învățământul vocațional și învățământul profesional, dual, precum și Broșura ADMITERE 2023, sunt disponibile și pot fi consultate pe site-ul Inspectoratului Școlar Județean Cluj\_ <https://www.isjcj.ro/ghid-admitere-liceu-2023-isj-cluj/>

**COMUNICARE INSTITUȚIONALĂ, I.Ș.J. CLUJ**